Във връзка с постъпило в РИОСВ-Пловдив уведомление за инвестиционно предложение с вх. № ОВОС-1190/30.04.2026г. за: „Комплекс от многофамилни жилищни сгради с магазини и гаражи“ в поземлен имот с идентификатор 56784.340.17 по кадастралната карта и кадастралните регистри на гр. Пловдив, район Южен, местност „Герена“, община Пловдив, област Пловдив, с възложител: „ХЪС ИНВЕСТ“ ЕАД, „ПИМК БИЛД“ ЕООД, „ДРИЙМ ЛАЙФ АКАДЕМИ“ ООД и „ТИ ДЖИ ДЕВЕЛОПМЕНТС“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)

Предмет на инвестиционното предложение е промяна предназначението на поземлен имот с идентификатор 56784.340.17, с площ 35999 кв.м с трайно предназначение на територията „Земеделска“ и начин на трайно ползване „Нива“, по КККР на гр. Пловдив, район Южен, местност „Герена“, община Пловдив, област Пловдив и образуване на нов УПИ за жилищно строителство и обществено обслужващи дейности и трафопост. 
След промяна предназначението на имота, в същия ще се изгради комплекс от многофамилни жилищни сгради с магазини, гаражи и подземни паркинги. 
Комплексът ще се състои от 28 жилищни секции с общ брой на жилищата 830. 
В имота ще се устроят обслужващи улици, кътове за игри, зони за спорт и почивка с богато озеленяване.
Захранването на жилищния комплекс с вода за питейно – битови нужди ще се осъществи от градската водопроводна мрежа, експлоатирана от оператор „ВиК“ ЕООД.
Заустването на отпадните водни количества от жилищните сгради ще става в градската канализационна мрежа. 
Така заявеното ИП попада в обхвата на т. 10, буква „б“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)

      Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близата защитена зона от Европейската екологична мрежа „НАТУРА 2000“ – BG0000578 „Река Марица”.
Копие на писмото е изпратено до Община Пловдив, Район Южен

